ዝብል ሕቶ እውን ንዶክተር ጆን ኒኬንጋሰንግ ቀሪብሉ ነይሩ። ዶክተር ጆን ኒኬንጋሰንግ፡ ሃገራት ኣብቲ ውሽጢ ክልተ ሰሙን መስመራተን ብምስፋሕ ንኹሎም እዚ ቫይረስ ዝሓዞም ሰባት ከለልያን ክፈልያን ከምዘለወን ብምጥቃስ፡ ቻይና በዚ ስትራተጂ እዚ ንዝርገሐ እቲ ቫይረስ ከምዝተቆጻጸረቶ ከም ኣብነት ይጥቅስ። "ቻይና ከም ኣብነት እንድሕር ወሲድና በዚ ኣገባብ እዚ እያ ንዝርገሐ እቲ ሕማም ክትቆጻጸሮ ክኢላ፡ እንተኾነ እዚ ምትሕባበር ናይ ሕብረተሰብ እንተዘይኮይኑ መንግስቲ ምዕጻው ስለ ዝኣወጀ በይኑ ፍታሕ ክመጽእ ኣይክእልን እዩ፡ መንግስታት ከኣ ብሓይሊ ዘይኮነ፡ ምስቲ ሕብረተሰብ ኢድን ጓንትን ኮይነን'የን ክሰርሓ ዘለወን" ይብል። ኣፍሪቃ ዝበዝሐ ህዝባ፡ ካብ ኢድ ናብ ኣፍ ዝነብር ህዝቢ እዩ፡ ካብዚ ሓቂ እዚ ብምብጋስ ፕረዚደንት ቤኒን ፓትሪስ ታሎን፡ ሃገሩ ንህዝባ ካብ ገዛ ክወጽኡ ክትሕብሮም ዓቕሚ ከምዘይብላ ብምሕባር፡ ኣብ ካልእ ሃገራት ውጽኢት ዘምጽአ ቁጠባዊ ኩነታት ሃገራት ከይገምገምካ ቀዲሕካ ምትግባር ከምዘይክኣል ሓቢሩ። ንኽምዚአን ዝኣመሰላ ሃገራት'ከ እንታይ ካልእ ኣማራጺ'ዩ ዘለወን?
